આ વર્ષે ઠંડીએ પોતાનું જબરું જોર દેખાડ્યું છે કડકડતી ઠંડી વચ્ચે લોકો થરથર ધ્રુજી રહ્યા છે ત્યારે યુથ હોસ્ટેલ એસોસિયેશન ઓફ ઇન્ડિયા દ્વારા ઉત્તરાખંડ કેદારનાથ ખાતે ગત તારીખ 29 ડિસેમ્બર 2019થી 3 જાન્યુઆરી 2020 સુધી ટ્રેકિંગ કેમ્પનું આયોજન કરવામાં આવ્યું હતું જેમાં રાજકોટ શહેર પોલીસના જવાનો પણ જોડાયા હતા આ 6 દિવસીય ટ્રેકિંગ કેમ્પમાં માઇનસ 17 ડિગ્રી તાપમાન વચ્ચે બરફ સાથે બાથ ભીડીને પોલીસ જવાનોએ 12500 ફીટની ઊંચાઈ સર કરી હતી કડકડતી ઠંડી અને બરફ વચ્ચે પણ ચડાઈ કરી સાહસિકતાપૂર્વક સફળતા મેળવી હતી આ કેમ્પમાં ભાગ લઈને રાજકોટ ડીસીબીના ઇંદ્રજીતસિંહ ગોહિલ, અભિજીતસિંહ જાડેજા, દિવ્યરાજસિંહ ઝાલા, હાર્દિકભાઈ રવિયા અને ધર્મરાજસિંહ જાડેજાએ રાજકોટ શહેર પોલીસનું નામ રોશન કર્યું છે આ ઉપરાંત રાજકોટ ગ્રામ્ય પોલીસમાંથી રાજભા પરમાર, મોરબી પોલીસમાંથી રવુભા ઝાલા, રાજકોટ સીટી પોલીસ લાઇનબોય રાહુલ રમેશભાઈ ઉપાધ્યાય, હર્ષદસિંહ મનુભા ઝાલા, ચિરાગભાઈ ગાંધી, કેવિન માંડવીયા, મિતભાઈ ભોલુ સહિતનાઓ પણ જોડાયા હતા.